আলম খান

**খুরশিদ আলম খান** (২২ অক্টোবর ১৯৪৪ - ৮ জুলাই ২০২২), বাংলাদেশের একজন প্রখ্যাত সঙ্গীত ব্যক্তিত্ব ছিলেন। তিনি একাধারে গীতিকার, সুরকার এবং সঙ্গীত পরিচালক ছিলেন। চলচ্চিত্রের গানে অবদানের জন্য তিনি শ্রেষ্ঠ সঙ্গীত পরিচালক ও সুরকার বিভাগে সাতবার বাংলাদেশ সরকার কর্তৃক প্রদত্ত জাতীয় চলচ্চিত্র পুরস্কার অর্জন করেন।

## প্রাথমিক জীবন
আলম খান ১৯৪৪ সালে তৎকালীন ব্রিটিশ ভারতের সিরাজগঞ্জের বেলকুচি উপজেলার বানিয়াগাতি গ্রামে নানা বাড়িতে জন্মগ্রহণ করেন। তার আদি নিবাস টাঙ্গাইল।তার বাবা আফতাব উদ্দিন খান ছিলেন সেক্রেটারিয়েট হোম ডিপার্টমেন্ট এর এডমিনিস্ট্রেটিভ অফিসার ও মা জোবেদা খানম ছিলেন গৃহিণী। তার মা জোবেদা খানম ছিলেন নবাব সিরাজউদ্দৌলার দরবারের এক শিল্পীর বংশধর। সিরাজগঞ্জে কয়েক বছর থাকার পর বাবার চাকরি সুবাদে কলকাতায় চলে যান। ১৯৪৭ সালে দেশ বিভাগের পর বাবার সাথে ফিরে আসেন ঢাকায়। তারপর ঢাকাতেই স্থায়ী হন এবং সিদ্ধেশ্বরী স্কুলে ভর্তি হন। এই স্কুল থেকেই মেট্রিক পাস করেন। স্কুলে থাকাকালীন তার গানের প্রতি ঝোঁক সৃষ্টি হয়। বাবা আফতাব উদ্দিন প্রথমে অনাগ্রহ দেখালেও মায়ের উৎসাহে গানের চর্চা চালিয়ে যান। পরবর্তীতে তার বাবাই তাকে ওস্তাদ ননী চ্যাটার্জীর কাছে গানের তালিমের জন্য নিয়ে যান। পাঁচ ভাই তিন বোনের মধ্যে আলম খান মেজো। বাংলাদেশের প্রখ্যাত পপ সঙ্গীত শিল্পী আজম খান ছিলেন তার ছোট ভাই।

## সঙ্গীত জীবন
আলম খান ১৯৬৩ সালে রবিন ঘোষের সহকারী হিসেবে তালাশ চলচ্চিত্রে সঙ্গীত পরিচালনা করেন। ১৯৭০ সালে প্রথম চলচ্চিত্রকার আব্দুল জব্বার খান পরিচালিত কাচ কাটা হীরে চলচ্চিত্রের মাধ্যমে এককভাবে সঙ্গীত পরিচালনা শুরু করেন। তার সুরকৃত প্রথম জনপ্রিয় গান  স্লোগান ছায়াছবির "তবলার তেড়ে কেটে তাক"। এরপর ১৯৭৭ সালে আবদুল্লাহ আল মামুন তার পরিচালিত সারেং বৌ চলচ্চিত্রের গান নিয়ে কথা বলার সময় তার ১৯৬৯ সালের সুর করা একটি মুখরা শুনালে ছবির পরিচালক তা নিতে আগ্রহী হন। ১৯৭৮ সালে মুক্তিপ্রাপ্ত সেই ছবির আবদুল জব্বারের কণ্ঠে "ওরে নীল দরিয়া" গানটি তার এক অনন্য সৃষ্টি। ১৯৮২ সালে রজনীগণ্ধা চলচ্চিত্রে সাবিনা ইয়াসমিনের গাওয়া "আমি রজনীগণ্ধা ফুলের মত" ও বড় ভালো লোক ছিল চলচ্চিত্রের সৈয়দ শামসুল হকের লেখা এন্ড্রু কিশোরের কণ্ঠে "হায়রে মানুষ রঙ্গীন ফানুস" দর্শকদের মনোযোগ কাড়ে। বড় ভালো লোক ছিল চলচ্চিত্রের জন্য অর্জন করেন জাতীয় চলচ্চিত্র পুরস্কার। ১৯৮৫ সালে তার সুর করা তিন কন্যা চলচ্চিত্রের "তিন কন্যা এক ছবি" গান দিয়ে প্লেব্যাক শুরু করেন কলকাতার নামকরা সঙ্গীতশিল্পী কুমার শানু। নাগ পূর্ণিমা চলচ্চিত্রের এন্ড্রু কিশোরের গাওয়া রক ধাঁচের "তুমি যেখানে আমি সেখানে", ভেজা চোখ চলচ্চিত্রের এন্ড্রু কিশোরের কণ্ঠে "জীবনের গল্প আছে বাকি অল্প" গানগুলো শ্রোতাপ্রিয়তা লাভ করে।

## পারিবারিক জীবন
আলম খান ১৯৭৬ সালে হাবিবুননেসা গুলবানুর সাথে বিবাহ বন্ধনে আবদ্ধ হন। গুলবানু একজন গীতিকার। আলম খানের সুরে সাবিনা ইয়াসমিনের কণ্ঠে গাওয়া "তুমি তো এখন আমারই কথা ভাবছো" গানটির গীতিকার গুলবানু। তাদের দুই ছেলে আরমান খান ও আদনান খান দুজনেই সঙ্গীত পরিচালক এবং একমাত্র মেয়ে আনিকা খান।

## শারীরিক স্বাস্থ্য ও মৃত্যু
খান ২০১১ সালে ফুসফুসের ক্যান্সারে আক্রান্ত হন। চিকিৎসার জন্য তিনি বিভিন্ন দেশে যান। ০৮ জুলাই, ২০২২ সকাল ১১:৩২ টায়, তিনি ইন্তেকাল করেন।

## ডিস্কোগ্রাফি
### চলচ্চিত্রের গান

* *[[কাঁচ কাটা হীরে]]* (১৯৭০)
* *[[স্মৃতিটুকু থাক]]* (১৯৭১)
* *[[আমার জন্মভূমি]]* (১৯৭৩)
* *[[খেলাঘর (১৯৭৩-এর চলচ্চিত্র)|খেলাঘর]]* (১৯৭৩)
* *পায়ে চলার পথ* (১৯৭৩)
* *অন্তরালে* (১৯৭৪)
* *[[লাভ ইন সিমলা]]* (১৯৭৫)
* *[[সুপ্রভাত]]* (১৯৭৬)
* *[[কি যে করি]]* (১৯৭৬)
* *[[গুন্ডা (চলচ্চিত্র)|গুন্ডা]]* (১৯৭৬)
* *রাজ রানী* (১৯৭৬)
* *[[দোস্ত দুশমন]]* (১৯৭৭)
* *[[সারেং বৌ (চলচ্চিত্র)|সারেং বউ]] (১৯৭৮)
* *আসামী হাজির* (১৯৭৮)
* *আরাধনা* (১৯৭৯)
* *এমিলের গোয়েন্দা বাহিনী* (১৯৮০)
* *বাঁধনহারা* (১৯৮১)
* *রজনীগন্ধা* (১৯৮২)
* *বড় ভালো লোক ছিল (১৯৮২)
* *নাগ পূর্ণিমা*  (১৯৮৩)
* *[[তিন কন্যা (চলচ্চিত্র)|তিন কন্যা]]* (১৯৮৫)
* *[[সারেন্ডার (১৯৮৭-এর চলচ্চিত্র)|সারেন্ডার]]* (১৯৮৭)
* *[[লালু মাস্তান]]* (১৯৮৭)
* *[[দুই জীবন]]* (১৯৮৮)
* *বীর পুরুষ* (১৯৮৮)
* *[[ভেজা চোখ]]* (১৯৮৮)
* *বোনের মত বোন* (১৯৮৯)
* *[[ভাইজান (চলচ্চিত্র)|ভাইজান]]* (১৯৮৯)
* *বজ্রমুষ্টি* (১৯৮৯)
* *ভাই ভাই* (১৯৯০)
* *[[অচেনা (১৯৯১-এর চলচ্চিত্র)|অচেনা]]* (১৯৯১)
* *[[সান্ত্বনা (১৯৯১-এর চলচ্চিত্র)|সান্ত্বনা]]* (১৯৯১)
* *[[ত্যাগ (১৯৯২-এর চলচ্চিত্র)|ত্যাগ]]* (১৯৯২)
* *[[বেপরোয়া (১৯৯২-এর চলচ্চিত্র)|বেপরোয়া]]* (১৯৯২)
* *[[সত্য মিথ্যা (১৯৯২-এর চলচ্চিত্র)|সত্য মিথ্যা]]* (১৯৯২)
* *[[কেয়ামত থেকে কেয়ামত]]* (১৯৯৩)
* *[[ঘৃণা (১৯৯৪-এর চলচ্চিত্র)|ঘৃণা]]* (১৯৯৪)
* *[[কমান্ডার (১৯৯৪-এর চলচ্চিত্র)|কমান্ডার]]* (১৯৯৪)
* *[[অন্তরে অন্তরে]]* (১৯৯৪)
* *[[স্বপ্নের ঠিকানা]]* (১৯৯৫)
* *[[বিশ্বপ্রেমিক]]* (১৯৯৫)
* *সন্ত্রাস* (১৯৯৫)
* *[[এই ঘর এই সংসার]]* (১৯৯৬)
* *[[প্রিয়জন]]* (১৯৯৬)
* *[[বিচার হবে]]* (১৯৯৬)
* *[[কুলি (চলচ্চিত্র)|কুলি]]* (১৯৯৭)
* *ভন্ড* (১৯৯৮)
* *[[অনন্ত ভালবাসা]]* (১৯৯৯)
* *[[ম্যাডাম ফুলি]]* (১৯৯৯)
* *একটি সংসারের গল্প* (১৯৯৯)
* *রাজার ভাই বাদশা* (১৯৯৯)
* *[[যোদ্ধা (২০০০-এর চলচ্চিত্র)|যোদ্ধা]]* (২০০০)
* *এই মন চায় যে..!* (২০০০)
* *মেজর সাহেব* (২০০২)
* *মাস্তানের উপর মাস্তান* (২০০২)
* *মুখোশধারী* (২০০২)
* *ভয়ানক সংঘর্ষ* (২০০২)
* *ভালবাসার মূল্য কত* (২০০২)
* *টপ সম্রাট* (২০০৩)
* *বাদশা কেন চাকর* (২০০৩)
* *অন্তরে ঝড়* (২০০৩)
* *[[দুই বধূ এক স্বামী]]* (২০০৩)
* *চাই ক্ষমতা* (২০০৩)
* *[[চাচ্চু (চলচ্চিত্র)|চাচ্চু]]* (২০০৬)
* *[[কি যাদু করিলা]]* (২০০৮)
* *[[এক বুক ভালোবাসা]]* (২০০৮)
* *[[এবাদত]]* (২০০৯)
* *কাজের মানুষ* (২০০৯)
* *হায় প্রেম হায় ভালোবাসা* (২০১০)
* *মায়ের চোখ* (২০১০)
* *আমার স্বপ্ন আমার সংসার* (২০১০)
* *[[কে আপন কে পর]]* (২০১১)
* *শবনম* (২০১৪)

## পুরস্কার ও সম্মাননা
***[[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]**
** **বিজয়ী**: শ্রেষ্ঠ সঙ্গীত পরিচালক - বড় ভালো লোক ছিল (১৯৮২)
** **বিজয়ী**: শ্রেষ্ঠ সঙ্গীত পরিচালক - তিন কন্যা (১৯৮৫)
** **বিজয়ী**: শ্রেষ্ঠ সঙ্গীত পরিচালক - সারেন্ডার (১৯৮৭)
** **বিজয়ী**: শ্রেষ্ঠ সঙ্গীত পরিচালক - দিনকাল (১৯৯২)
** **বিজয়ী**: শ্রেষ্ঠ সঙ্গীত পরিচালক - এবাদত (২০০৯)
** **বিজয়ী**: শ্রেষ্ঠ সুরকার - কি যাদু করিলা (২০১০)
* বাচসাস চলচ্চিত্র পুরস্কার
* চলচ্চিত্র প্রযোজক সমিতি পুরস্কার

## আরও দেখুন
* আলাউদ্দিন আলী
* শেখ সাদী খান

## তথ্যসূত্র

## বহিঃসংযোগ
* 
* 
*বাপ্পা মজুমদারের কাছে দেয়া আলম খানের সাক্ষাৎকার

বিষয়শ্রেণী:১৯৪৪-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:বাংলাদেশী সঙ্গীত পরিচালক
বিষয়শ্রেণী:বাঙালি সঙ্গীতশিল্পী
বিষয়শ্রেণী:বাংলাদেশী সুরকার
বিষয়শ্রেণী:বাংলাদেশী শিল্পী
বিষয়শ্রেণী:বাংলাদেশী সঙ্গীত
বিষয়শ্রেণী:বাঙালি মুসলিম
বিষয়শ্রেণী:শ্রেষ্ঠ সঙ্গীত পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:সিরাজগঞ্জ জেলার ব্যক্তি
বিষয়শ্রেণী:শ্রেষ্ঠ সুরকারের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:১৯৪৩-এ জন্ম